**Ministru kabineta noteikumu projekta "Par grozījumiem Ministru kabineta 2016. gada 3. maija noteikumos Nr. 281 "Darbības programmas "Izaugsme un nodarbinātība" 4.5.1. specifiskā atbalsta mērķa "Attīstīt videi draudzīgu sabiedriskā transporta infrastruktūru" 4.5.1.1. pasākuma "Attīstīt videi draudzīgu sabiedriskā transporta infrastruktūru (sliežu transporta)" īstenošanas noteikumi" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir Darbības programmas "Izaugsme un nodarbinātība" 4.5.1.1. pasākuma "Attīstīt videi draudzīgu sabiedriskā transporta infrastruktūru (sliežu transporta)" īstenošanas noteikumu papildināšana ar nosacījumiem otrās un trešās atlases kārtas projektu īstenošanai, nodrošinot 4.5.1.1. pasākuma rādītāju sasniegšanu atbilstoši Darbības programmā "Izaugsme un nodarbinātība" noteiktajam.Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.—2020.gada plānošanas perioda vadības likuma[[1]](#footnote-1) 20.panta 6. un 13.punkts.Ministru kabineta 2019.gada 13.septembra ārkārtas sēdes[[2]](#footnote-2) protokollēmuma (prot. Nr. 41, 1.§) 3.1.apakšpunkts.Ministru kabineta 2019.gada 11.oktobra ārkārtas sēdes[[3]](#footnote-3) protokollēmuma (prot. Nr. 47, 3.§) 5.2.apakšpunkts, 7.punkts un 9.2.apakšpunkts.MK 2019.gada 3.decembra sēdes[[4]](#footnote-4) protokollēmuma (prot. Nr.56, 15.§) 1.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Komisija 2014.gada 11.novembrī apstiprināja Eiropas Savienības Struktūrfondu un Kohēzijas fonda (turpmāk kopā saukti – ES fondi) 2014.-2020.gada plānošanas perioda darbības programmu „Izaugsme un nodarbinātība” (turpmāk - darbības programma). Darbības programma noteic, ka investīcijas 4.5.1.1. pasākumā „Attīstīt videi draudzīgu sabiedriskā transporta infrastruktūru (sliežu transporta)” (turpmāk – 4.5.1.1. pasākums) ir plānotas ar mērķi veicināt sabiedriskā transporta izmantošanu kopumā, vienlaikus veicinot vides mērķu sasniegšanu un tieši videi draudzīga sabiedriskā transporta attīstību.Darbības programmā ir noteikti specifiskā atbalsta mērķa iznākuma un rezultāta rādītāji. Atbilstoši darbības programmai un Ministru kabineta (turpmāk – MK) 2016. gada 3. maija noteikumu Nr. 281 “Darbības programmas "Izaugsme un nodarbinātība" 4.5.1. specifiskā atbalsta mērķa "Attīstīt videi draudzīgu sabiedriskā transporta infrastruktūru" 4.5.1.1. pasākuma "Attīstīt videi draudzīgu sabiedriskā transporta infrastruktūru (sliežu transporta)" īstenošanas noteikumi”[[5]](#footnote-5) (turpmāk - MK noteikumi Nr. 281) 5.punktam 4.5.1.1. pasākuma ietvaros ir jāsasniedz:* iznākuma rādītājs (iznākuma rādītāja ID i.4.5.1.ak) –jaunuzbūvēto vai uzlaboto tramvaja un metro līniju kopējais garums 8 km.
* rezultāta rādītājs (rezultāta rādītāja ID r.4.5.1.a) – 88,42 miljoni videi draudzīgā sabiedriskajā transportā pārvadātie pasažieri.

Iepriekš minētie rādītāji sākotnēji tika noteikti, ņemot vērā, ka 4.5.1.1.pasākuma ietvaros ir plānots īstenot lielo projektu Rīgā un tramvaja infrastruktūras attīstības projektus Daugavpilī un Liepājā.2019.gada 2.maijā Centrālā finanšu un līgumu aģentūra kā ES fondu sadarbības iestāde (turpmāk – sadarbības iestāde), kas nodrošina 4.5.1.1.pasākuma ietvaros īstenojamā lielā projekta “Rīgas tramvaju infrastruktūras attīstība” uzraudzību un kontroli, pieņēma lēmumu vienpusēji izbeigt līgumu ar Rīgas pašvaldības SIA “Rīgas satiksme” par ES fondu līdzfinansētā lielā projekta “Rīgas tramvaja infrastruktūras attīstība” īstenošanu, balstoties uz sadarbības iestādes identificētajiem riskiem, tai skaitā, ka projektā netiks sasniegti paredzētie rādītāji, projekts netiks ieviests līdz ES fondu 2014.-2020.gada plānošanas perioda beigām, projekta darbību savlaicīgai ieviešanai nebūs pietiekams finansējums un projektā netiks nodrošināta laba pārvaldība. Līguma par Rīgas tramvaja infrastruktūras attīstības projekta īstenošanu izbeigšanas rezultātā tika atbrīvots KF finansējums 70 000 000 *euro* apmērā. Ņemot vērā, ka 4.5.1.1.pasākuma rādītāju izpilde lielākoties tika balstīta uz lielā projekta „Rīgas tramvaja infrastruktūras attīstība” sasniedzamajiem rādītājiem, lielā projekta neīstenošanas rezultātā netiks sasniegti darbības programmā noteiktie 4.5.1. specifiskā atbalsta mērķa "Attīstīt videi draudzīgu sabiedriskā transporta infrastruktūru" (turpmāk – 4.5.1.SAM) uzraudzības rādītāji – videi draudzīgā sabiedriskajā transportā pārvadātie pasažieri un jaunuzbūvēto vai uzlaboto tramvaja līniju kopējais garums.Izveidojot jaunu tramvaju maršrutu Skanstes rajonā Rīgā, tika plānots izbūvēt 3,65 km jaunu tramvaju sliežu ceļu un pārbūvēt esošo tramvaju sliežu ceļu 3 km garumā, kas kopumā ir 6,65 km jeb 83% no darbības programmā plānotā iznākuma rādītāja (8 km). Saskaņā ar 4.5.1.1.pasākuma “Attīstīt videi draudzīgu sabiedriskā transporta infrastruktūru (sliežu transporta)” sākotnējās ietekmes novērtējuma ziņojumā sniegto informāciju[[6]](#footnote-6), īstenojot Rīgas tramvaja infrastruktūras attīstības projektu, tika prognozēts, ka jaunā maršruta izveide Skanstes apkaimē 2023.gadā palielinās videi draudzīgā sabiedriskajā transportā pārvadāto pasažieru skaitu Rīgā par ~1,2 milj. pasažieriem gadā.Ņemot vērā minēto, un, lai nodrošinātu sekmīgu darbības programmā noteikto 4.5.1.SAM mērķu un rādītāju sasniegšanu, Satiksmes ministrija (turpmāk – SM) 2019.gada maijā veica esošo un potenciālo atbalsta saņēmēju apzināšanu, lai identificētu atbalstāmos projektus, kurus varētu īstenot atlikušajā plānošanas perioda termiņā, ievērojot darbības programmas 4.prioritārā virzienā “Pāreja uz ekonomiku ar zemu oglekļa emisijas līmeni visās nozarēs” iekļauto pamatojumu atbalsta saņemšanai, kā arī nodemonstrējot infrastruktūras attīstības nepieciešamību un potenciālo projektu gatavību. Vērtējot iesniegtās potenciālo projektu koncepcijas, SM ņēma vērā projektu īstenošanas ietekmi uz darbības programmas mērķu un noteikto uzraudzības rādītāju sasniegšanas iespēju novērtējumu, infrastruktūras attīstības nepieciešamību un potenciālo projektu gatavību, prioritāri atbalstot projektus, kuru izpildes sniegums nodrošinās intervenci uz sasniedzamajiem rezultātiem – jaunbūvēto vai uzlaboto tramvaju līniju kopējo garumu un videi draudzīgā sabiedriskajā transportā pārvadāto pasažieru skaita palielinājumu.Ievērojot minēto, SM sagatavoja un 2019.gada 10. jūnijā iesniedza Finanšu ministrijā (turpmāk – FM) priekšlikumus darbības programmas grozījumiem, ņemot vērā Daugavpils un Liepājas tramvaju infrastruktūras turpmākās attīstības iespējas esošā 4.5.1.1.pasākuma ietvaros, kā arī cita lielā projekta īstenošanas iespējas, paredzot jaunu elektrovilcienu iegādi.Ņemot vērā SM iesniegtos priekšlikumus darbības programmas grozījumiem, FM 2019.gada jūnijā aicināja SM iesniegt MK izvērtējumu par iespējamajiem riskiem, kas saistīti ar AS “Pasažieru vilciens” (turpmāk - PV) rīkoto iepirkumu “Piepilsētas pasažieru elektrovilcienu un to uzturēšanai nepieciešamā aprīkojuma piegāde un personāla apmācība” (turpmāk - elektrovilcienu iepirkums), un informēt MK par 4.5.1.1. ietvaros lielā projekta “Rīgas tramvaja infrastruktūras attīstība” līguma pārtraukšanas rezultātā atbrīvojamā ES fondu finansējuma izmantošanas alternatīvām un izvēlēto risinājumu.MK 2019.gada 25.jūnija sēdē[[7]](#footnote-7) (prot. Nr.30, 37.§) tika izskatīts SM informatīvais ziņojums "Par AS "Pasažieru vilciens" rīkoto elektrovilcienu iepirkumu un tā rezultātā slēdzamā līguma izpildei nepieciešamo finansējumu un saistīto risku izvērtējums" (ierobežotas pieejamības statuss). Šajā ziņojumā ir veikts ar elektrovilcienu iepirkumu saistīto risku izvērtējums, kas varētu ietekmēt valsts budžeta un ES fondu finansējuma piesaisti jaunu elektrovilcienu iegādei.Papildus MK 2019.gada 16.jūlija sēdē[[8]](#footnote-8) (prot. Nr.33, 84.§) tika izskatīts SM informatīvais ziņojums "Par jauno elektrovilcienu projektu", kur sniegta informācija par AS “Pasažieru vilciens” īstenoto elektrovilcienu iepirkumu. Informatīvajā ziņojumā secināts, ka nav identificējami apstākļi, kas pamatotu elektrovilcienu iepirkuma uzvarētāja reputācijas un korupcijas riskus, kas varētu ietekmēt valsts budžeta un ES fondu finansējuma piesaisti jaunu elektrovilcienu iegādei. Informatīvajā ziņojumā sniegtā informācija paredz, ka elektrovilcienu iegādei plānots piesaistīt ES fondu līdzfinansējumu, tādējādi mazinot ietekmi uz vispārējās valdības budžeta bilanci un ilgtermiņa saistībām finansējuma nodrošināšanai 2021.-2023. gadā jaunu elektrovilcienu iegādei.MK 2019.gada 13.septembra ārkārtas sēdē (prot. Nr. 41, 1.§) tika izskatīts FM informatīvais ziņojums "Par fiskālās telpas pasākumiem un izdevumiem prioritārajiem pasākumiem valsts budžetam 2020.gadam un ietvaram 2020.–2022.gadam" (turpmāk – FM 13.septembra informatīvais ziņojums), kas paredz fiskālo telpu palielinošus pasākumus un priekšlikumus nozaru ministriju pieteiktajiem prioritārajiem pasākumiem. Atbilstoši MK pieņemtajam lēmumam (MK 2019.gada 13.septembra ārkārtas sēdes protokollēmuma (prot. Nr.41, 1.§) 3.1.apakšpunkts) projekta “Rīgas un Pierīgas pasažieru pārvadājumu nodrošināšanai nepieciešamo elektrovilcienu iegāde” (turpmāk - elektrovilcienu vagonu iegādes projekts) īstenošanai tiek novirzīts ES fondu finansējums 90 206 679 *euro* apmērā, samazinot ietekmi uz vispārējās valdības budžeta bilanci.Ievērojot MK 2019.gada 23.jūlija rīkojuma Nr.385 “Par Satiksmes ministrijas ilgtermiņa saistībām jauno elektrovilcienu projekta īstenošanai”[[9]](#footnote-9) 4.punktu, kurš noteic SM sagatavot un līdz 2019.gada 29.augustam noteiktā kārtībā iesniegt MK ziņojumu par darbības programmas 4.prioritārā virziena ietvaros neizmantotā ES fondu finansējuma izmantošanas alternatīvām un izvēlēto risinājumu, SM sagatavoja un iesniedza MK informatīvo ziņojumu “Par darbības programmas "Izaugsme un nodarbinātība" 4.prioritārā virziena ietvaros atbrīvotā Eiropas Savienības fondu finansējuma izmantošanas alternatīvām un izvēlēto risinājumu”, kas tika izskatīts MK 2019.gada 8.oktobra sēdē[[10]](#footnote-10) (prot. Nr.46, 16.§). Ievērojot MK 2019.gada 13.septembra sēdes protokola (prot.Nr.41, 1.§) 3.1.apakšpunktu, informatīvais ziņojums paredz ES fondu finansējumu 113 609 656 *euro* apmērā, tai skaitā 4.5.1.1.pasākuma īstenošanas atbrīvoto KF finansējumu 70 000 000 *euro* apmērā novirzīt elektrovilcienu iegādes projekta īstenošanai. Vienlaikus, lai nodrošinātu darbības programmā noteikto 4.5.1.SAM mērķu un sasniedzamo uzraudzības rādītāju sasniegšanu, informatīvajā ziņojumā tika noteikts, ka SM vērtēs papildu ES fondu finansējuma rašanas iespējas Daugavpils un Liepājas tramvaju infrastruktūras attīstības projektiem, vērtējot SM pārziņā esošo specifisko atbalsta mērķu ietvaros īstenojamo projektu ieviešanas gaitu, riskus un iespējas.MK 2019.gada 11.oktobra ārkārtas sēdē tika izskatīts FM informatīvais ziņojums "Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas "Izaugsme un nodarbinātība" snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu" (turpmāk – FM 11.oktobra informatīvais ziņojums). Atbilstoši MK 2019.gada 11.oktobra sēdes protokollēmuma (prot. Nr.47, 3.§) 5.2.apakšpunktā noteiktajam sliežu sabiedriskā transporta infrastruktūras projektiem Daugavpilī un Liepājā no dzelzceļa infrastruktūras modernizācijas finansējuma tiek novirzīti 20 000 000 *euro.* Lai sliežu sabiedriskā transporta infrastruktūras projektu īstenošana Daugavpilī un Liepājā neradītu papildu valsts budžeta izdevumus, SM 8.oktobra informatīvajā ziņojumā tika noteikts, ka projektu īstenošanai Daugavpilī un Liepājā nav pieejama valsts budžeta dotācija.*Sliežu transporta infrastruktūras projekti Daugavpilī un Liepājā*4.5.1.1.pasākuma otrās atlases kārtas ietvaros AS „Daugavpils satiksme” plāno īstenot projektu “Videi draudzīga sabiedriskā transporta infrastruktūras attīstība Daugavpils pilsētā, II kārta”. Projekta ietvaros ir plānots savienot Daugavpils pilsētas sabiedriskā transporta maršrutu tīklu, iekļaujot jaunus tramvaju maršrutus, tā sekmējot efektīvu pilsētas transporta infrastruktūras attīstību un piesārņojuma mazināšanu. Lai sekmētu videi draudzīga sabiedriskā transporta izmantošanu un pasažieru skaita pieaugumu Daugavpils pilsētas sabiedriskajā transportā, projekta ietvaros indikatīvi ir plānotas šādas aktivitātes:1. Tramvaju līnijas pārbūves darbi posmā Parādes iela – Cietoksnis;
2. Tramvaju līnijas izbūve Vaiņodes ielas posmā, savienojot pilsētas apkaimes “Ķīmija” – “Vecstropi”.

Projekta aktivitāšu īstenošanas rezultātā tiks veikta tramvaju sliežu ceļa pārbūve un izbūve 3,69 km garumā. Tiek prognozēts, ka, īstenojot papildu aktivitātes, pārvadāto pasažieru skaits palielināsies par aptuveni 280 000 pasažieriem/gadā.Projekta aktivitāšu īstenošanai būs arī pozitīva ietekme uz siltumnīcefekta gāzu emisiju samazinājumu pilsētā.Daugavpils tramvaja infrastruktūras attīstības projekta plānoto attiecināmo izmaksu kopsumma ir 11 764 706 *euro*, t.sk. KF finansējums ir 10 000 000 *euro*. AS “Daugavpils satiksme” projektā plānoto attiecināmo izmaksu kopsumma 11 764 706 *euro* (2020.gadā – 400 000 *euro*, 2021.gadā – 2 503 200 *euro*, 2022.gadā – 4 788 300 *euro* un 2023.gadā – 3 808 500 *euro*), t.sk. KF finansējums 10 000 000 *euro* (2020.gadā – 340 000 *euro*, 2021.gadā 2 127 720 *euro*, 2022.gadā – 4 070 055 *euro*, 2023.gadā – 3 237 225 *euro*) un privātais finansējums 1 764 706 *euro* (2020.gadā – 60 000 *euro*, 2021.gadā – 375 480 *euro*, 2022.gadā – 718 245 *euro*, 2023.gadā – 571 275 *euro*).Lai veicinātu pārvadāto pasažieru skaita pieaugumu tramvajos, samazinātu siltumnīcefekta gāzu emisijas un enerģijas patēriņu Liepājas pilsētā, turpmākās tramvaju infrastruktūras attīstības ietvaros SIA “Liepājas tramvajs” un Liepājas pilsētas pašvaldība plāno šādas aktivitātes:1. Sliežu ceļu un piegulošās teritorijas pārbūve Lielās ielas posmā no Graudu ielas līdz Peldu ielai, t.sk. veicot depo sliežu ceļu pārbūvi zemās grīdas tramvaju apkalpošanai un aprīkošanu ar tramvaju vagonu pacēlājiem;
2. Jaunu tramvaju vagonu iegāde.

Jaunais Lielās ielas posms no Liepājas Universitātes līdz Peldu ielai, ir secīgs turpinājums 2007.–2013.gada un 2014.–2020.gada plānošanas periodā iesāktajiem tramvaja sliežu ceļa rekonstrukcijas darbiem, lai nodrošinātu kvalitatīvus, ērtus un drošus pasažieru pārvadājumus Liepājas pilsētā.Projekta aktivitāšu īstenošanas rezultātā tiks veikta tramvaju sliežu ceļa pārbūve 0,4 km garumā. Tiek prognozēts, ka, īstenojot papildu aktivitātes, pārvadāto pasažieru skaits palielināsies par aptuveni 71 550 pasažieriem gadā.Projekta aktivitāšu īstenošanai būs arī pozitīva ietekme uz siltumnīcefekta gāzu emisiju samazinājumu pilsētā.Liepājas tramvaja infrastruktūras attīstības projekta plānoto attiecināmo izmaksu kopsumma ir 11 764 706 *euro*, t.sk. KF finansējums ir 10 000 000 *euro*. SIA “Liepājas tramvajs” projektā plānoto attiecināmo izmaksu kopsumma 11 764 706 *euro* (2020.gadā – 0 *euro*, 2021.gadā – 3 529 412 *euro*, 2022.gadā – 5 882 353 *euro*, 2023.gadā – 2 352 941 *euro*), t.sk. KF finansējums 10 000 000 *euro* (2020.gadā – 0 *euro*, 2021.gadā – 3 000 000 *euro*, 2022.gadā – 5 000 000 *euro*, 2023.gadā – 2 000 000 *euro*) un privātais finansējums 1 764 706 *euro* (2020.gadā – 0 *euro*, 2021.gadā – 529 412 *euro*, 2022.gadā – 882 353 *euro*, 2023.gadā – 352 941 *euro*). Daugavpils un Liepājas projektu plānotās darbības atbilst MK noteikumos Nr. 281 noteiktajām tiešo attiecināmo izmaksu pozīcijām, tādēļ tiesību akta projektā netiek plānotas jaunas tiešo attiecināmo izmaksu pozīcijas. Daugavpils un Liepājas projektos plānotās darbības atbilst Komisijas īstenošanas regulā (ES) Nr. 215/2014 noteiktajai intervences kategorijai „Ilgtspējīgs transports” - 043: Tīra pilsētas transporta infrastruktūra un veicināšana (tostarp aprīkojums un ritošais sastāvs).***Jaunu elektrovilcienu iegādes projekts***Pašreiz PV pasažieru pārvadājumu nodrošināšanai izmanto morāli un tehniski nolietotu ritošo sastāvu, kura vidējais vecums sasniedz 35 gadus (elektrovilcieni ir iegādāti laika posmā no 1961. līdz 1989.gadam). 2006. – 2008.gadā tika veikta daļēja elektrovilcienu parka atjaunošana, kā rezultātā 68 elektrovilcienu vagoniem (42% no esošā elektrovilcienu vagonu skaita) tika pagarināts kalpošanas laiks par 15 gadiem, un šo vilcienu kalpošanas laiks beigsies 2023.gadā.Ja netiks veikta ritošā sastāva atjaunošana, ekspluatācijā pieejamo vilcienu skaits pakāpeniski samazināsies, līdz 2024. gadā pilnībā tiks pārtraukti pasažieru pārvadājumi pa dzelzceļu.Lai nodrošinātu pasažieru ievešanu Rīgā un izvešanu no Rīgas maksimumstundās, būtiski pieaugs autotransporta plūsma, kas radīs apjomīgus sastrēgumus, kā arī būtiski palielināsies apkārtējās vides piesārņojums. Papildu transporta plūsma būtiski palielinātu autoceļu noslodzi, kā rezultātā palielināsies autoceļu uzturēšanai nepieciešamais finansējums. Jāņem vērā arī tas, ka pēc dzelzceļa elektrifikācijas projekta realizācijas esošos elektrovilcienus nevarēs izmantot darbam 25kV maiņstrāvas tīklā.Tāpat ar esošo ritošo sastāvu netiks izpildītas Eiropas Parlamenta un Padomes Regulas (EK) Nr.1371/2007[[11]](#footnote-11) prasības attiecībā uz personām ar kustību traucējumiem – nodrošināt ceļošanai pa dzelzceļu tādas iespējas, kas ir līdzvērtīgas ar pārējo cilvēku iespējām.Ievērojot esošā ritošā sastāva vecumu, nepieciešamos kapitālieguldījumus un ierobežoto rezerves daļu tirgu, nākotnē pieaugs ritošā sastāva uzturēšanas izmaksas, kā rezultātā būtiski palielināsies nepieciešamā zaudējumu kompensācija sabiedriskajam transportam, kas jāsedz no valsts budžeta.Lai nodrošinātu ilgtspējīgu dzelzceļa sabiedriskā transporta funkcionēšanu un samazinātu zaudējumu kompensāciju sabiedriskajam transportam, kas jāsedz no valsts budžeta, ka arī samazinātu CO2 izmešus, ir vitāli nepieciešams atjaunot elektrovilcienu ritošo sastāvu.Elektrovilcienu vagonu iegādes projekta mērķis ir veicināt ilgtspējīgu, videi draudzīgu sabiedriskā transporta izmantošanu, nodrošinot regulārā intervāla grafika ieviešanu elektrificētajā zonā un palielinot cilvēku skaitu, kas izmanto videi draudzīgu transportu. Elektrovilcienu ritošā sastāva nomaiņa nodrošinās efektīvākus sabiedriskā transporta pakalpojumus, mazinās ceļu satiksmes sastrēgumus, negadījumu skaitu un negatīvu ietekmi uz vidi, pozitīvi ietekmējot urbānās dzīves un vides kvalitāti, kā arī uzlabos pārvietošanās iespējas sabiedriskajā transportā, paaugstinot kvalitātes standartus un palielinās cilvēku mobilitātes iespējas.Projektā paredzētas šādas darbības - 23 jaunu pasažieru elektrovilcienu iegāde, kas ir daļa no PV elektrovilcienu iepirkumā paredzētā jauno elektrovilcienu skaita (32).Elektrovilcieni darbosies 3kV DC sistēmā ar iespēju tos pielāgot darbam 25 kV AC sistēmā. Elektrovilcienus paredzēts ekspluatēt līnijās Rīga – Jelgava, Rīga – Tukums un Rīga – Skulte.23 elektrovilcienus paredzēts nodot ekspluatācijā 2022.gadā. Lai veiktu elektrovilcienu tipa sertifikāciju, pirmos divus elektrovilcienus provizoriski plānots piegādāt 2021. gada ceturtajā ceturksnī, un sertifikāciju plānots pabeigt 2022. gada otrajā ceturksnī. Papildu ES fondu projektā paredzēto 23 elektrovilcienu iegādei tiks iegādāti 9 elektrovilcieni, kas pēc dzelzceļa elektrifikācijas projekta pabeigšanas nodrošinās pārvadājumus līnijā Rīga – Aizkraukle.Pēc projekta ieviešanas (2023.gadā) Rīgas teritorijā plānots sasniegt kopējo pārvadāto pasažieru skaitu 2,7 milj. pasažieru, bet piecu gadu laikā pēc projekta īstenošanas 2028.gadā jau 4,0 milj. pasažieru, tādējādi samazinot arī autotransporta plūsmu un CO2 izmešu daudzumu.AS “Pasažieru vilciens” projektā plānoto attiecināmo izmaksu kopsumma 161 209 300 *euro* (2019.gadā – 25 454 100 *euro*, 2020.gadā – 0 *euro*, 2021.gadā – 5 902 400 *euro*, 2022.gadā – 120 999 200 *euro*, 2023.gadā – 8 853 600 *euro*), t.sk. KF finansējums 100 993 236 *euro* (2019.gadā – 15 946 300 *euro*, 2020.gadā – 0 *euro*, 2021.gadā 3 697 693 *euro*, 2022.gadā – 75 802 703 *euro*, 2023.gadā – 5 546 539 *euro*), ERAF finansējums 13 217 837 *euro* (2019.gadā – 2 087 027 *euro*, 2020.gadā – 0 *euro*, 2021.gadā – 483 948 *euro*, 2022.gadā – 9 920 939 *euro*, 2023.gadā – 725 922 *euro*) un valsts budžeta finansējums 46 998 227 *euro* (2019.gadā – 7 420 773 *euro*, 2020.gadā – 0 *euro*, 2021.gadā – 1 720 759 *euro*, 2022.gadā – 35 275 557 *euro*, 2023.gadā – 2 581 138 *euro*).ES fondu finansējuma piesaiste projektam tikai daļēji segs elektrovilcienu iepirkuma līguma izpildei nepieciešamo finansējumu. Projekta īstenošanai ir nepieciešams valsts budžeta finansējums 46 998 227 *euro* apmērā projekta līdzfinansējuma nodrošināšanai, kā arī valsts budžeta priekšfinansējums. Piesaistot ES fondu līdzfinansējumu jaunu elektrovilcienu iegādei, tiktu arī mazināta ietekme uz vispārējās valdības budžeta bilanci un parādu.Valsts budžeta finansējums tiek plānots no budžeta programmas 80.00.00 atbilstoši MK 2015.gada 17.marta noteikumu Nr. 130 9.punktam. Atbilstoši FM 13.septembra informatīvā ziņojumā noteiktajam elektrovilcienu vagonu iegādes projekta īstenošanai finansējums nodrošināms no 74.resora budžeta programmas 80.00.00 finansējuma.Elektrovilcienu vagonu iegādes projektā plānotās darbības atbilst Komisijas īstenošanas regulā (ES) Nr. 215/2014 noteiktajai intervences kategorijai „Ilgtspējīgs transports” - 043: Tīra pilsētas transporta infrastruktūra un veicināšana (tostarp aprīkojums un ritošais sastāvs).4.5.1.1. pasākumu ir paredzēts īstenot vairākās kārtās, lai nodalītu īstenošanā esošos projektus no turpmāk plānotajiem projektiem. 4.5.1.1.pasākuma ietvaros īstenošanā esošie projekti Daugavpilī “Videi draudzīga sabiedriskā transporta attīstība Daugavpils pilsētā” (proj.nr. 4.5.1.1/16/I/003) un Liepājā “Tramvaja līnijas un piegulošās teritorijas kompleksa rekonstrukcija” (proj.nr. 4.5.1.1/16/I/001), un pārtrauktais projekts Rīgā “Rīgas tramvaja infrastruktūras attīstība” (proj.nr. 4.5.1.1/16/I/002) tiek iekļauti 4.5.1.1.pasākuma pirmās atlases kārtas ietvaros. Daugavpils un Liepājas tramvaju infrastruktūras attīstības projekti, kurus paredzēts īstenot turpmākajos gados, tiek iekļauti 4.5.1.1.pasākuma otrajā projektu iesniegumu atlases kārtā.Savukārt 4.5.1.1.pasākuma trešās atlases kārtas ietvaros tiks iekļauts elektrovilcienu vagonu iegādes projekts.Projektu īstenošana Daugavpilī un Liepājā 4.5.1.1. pasākuma otrās atlases kārtas ietvaros nodrošinās, ka 4.5.1.1.pasākumā tiek sasniegts darbības programmā paredzētais iznākuma rādītājs 8 km (4,92 km, īstenojot 4.5.1.1.pasākuma pirmās atlases kārtas projektus, un 4,09 km, īstenojot 4.5.1.1.pasākuma otrās atlases kārtas projektus).Elektrovilcienu vagonu iegādes projekta īstenošana 4.5.1.1. pasākuma trešās atlases kārtas ietvaros nodrošinās, ka 4.5.1.1.pasākumā tiek sasniegts darbības programmas grozījumos precizētais rezultāta rādītājs 89,92 miljoni pasažieru gadā (ievērojot plānoto pasažieru skaitu - 2,7 miljoni pasažieru gadā, īstenojot elektrovilcienu vagonu iegādes projektu 4.5.1.1.pasākuma trešās atlases kārtas ietvaros).Ievērojot iepriekš minēto, ir nepieciešams veikt attiecīgus grozījumus MK noteikumos, lai precizētu pasākumam pieejamo ES fondu finansējuma apmēru, projekta iesniedzējus, kā arī plānoto projektu iesniegumu atlases kārtu skaitu un katrai atlases kārtai maksimāli pieejamo ES fondu finansējumu, pasākumā sasniedzamā rezultāta vērtību, papildinātu MK noteikumus ar jaunajam atbalstāmajam darbībām un attiecināmajam izmaksām.Ņemot vērā minēto, MK noteikumu projekts paredz:1. noteikt, ka 4.5.1.1. pasākumu īsteno arī Pierīgā un Rīgas aglomerācijā, ņemot vērā, ka trešās projektu iesniegumu atlases kārtas ietvaros ir plānots īstenot elektrovilcienu vagonu iegādes projektu.
2. noteikt, ka 4.5.1.1. pasākumā sasniedzamais rezultāta rādītājs ir 89,92 miljoni pasažieru gadā, un rezultāta rādītāja sasniegšanā tiek iekļauti arī Pierīgā un Rīgas aglomerācijā pārvadātie pasažieri.
3. noteikt, ka 4.5.1.1. pasākumu īsteno ierobežotas projektu iesniegumu atlases veidā trīs projektu iesniegumu atlases kārtu ietvaros - pirmā projektu iesniegumu atlases kārta “Attīstīt videi draudzīgu sabiedriskā transporta infrastruktūru (tramvaji)”, otrā projektu iesniegumu atlases kārta “Attīstīt videi draudzīgu sabiedriskā transporta infrastruktūru (tramvaji) – papildu darbības” un trešā projektu iesniegumu atlases kārta “Attīstīt videi draudzīgu sabiedriskā transporta infrastruktūru (elektrovilcieni)”.
4. noteikt, ka 4.5.1.1. pasākumam plānotais kopējais attiecināmais finansējums nav mazāks kā 215 418 047 *euro*, tai skaitā Kohēzijas fonda finansējums nepārsniedz 146 988 842 *euro*, Eiropas Reģionālās attīstības fonda finansējums nepārsniedz 13 217 837 *euro* un nacionālais finansējums (valsts budžeta finansējums, valsts budžeta dotācija pašvaldībām, pašvaldību un privātais finansējums) – nav mazāks kā 55 211 368 *euro*.
5. noteikt, ka 4.5.1.1. pasākuma atlases kārtās pieejamais kopējais attiecināmais finansējums:
* pirmajā atlases kārtā nav mazāks kā 30 583 066 *euro*, tai skaitā Kohēzijas fonda finansējums nepārsniedz 25 995 606 *euro* un nacionālais finansējums (valsts budžeta dotācija pašvaldībām, pašvaldību un privātais finansējums) nav mazāks kā 4 587 460 *euro*;
* otrajā atlases kārtā nav mazāks kā 23 529 412 *euro*, tai skaitā Kohēzijas fonda finansējums nepārsniedz 20 000 000 *euro* un privātais finansējums nav mazāks kā 3 529 412 *euro*;
* trešajā atlases kārtā nav mazāks kā 161 209 300 *euro*, tai skaitā Eiropas Reģionālās attīstības fonda finansējums nepārsniedz 13 217 837 *euro*, Kohēzijas fonda finansējums nepārsniedz 100 993 236 *euro* un valsts budžeta finansējums nav mazāks kā 46 998 227 *euro*.
1. noteikt, ka 4.5.1.1. pasākuma ietvaros maksimālais plānotais KF finansējums:
* pirmajā atlases kārtā projekta īstenošanai Daugavpilī – 13 000 000 *euro*, bet Liepājā – 12 995 606 *euro*;
* otrajā atlases kārtā projektu īstenošanai Daugavpilī un Liepājā vienam projektam ir 10 000 000 *euro*;
* trešajā atlases kārtā lielā projekta īstenošanai Rīgā ir 100 993 236 *euro.*
1. noteikt, ka 4.5.1.1. pasākuma ietvaros maksimālais plānotais ERAF finansējums trešajā atlases kārtā – 13 217 837 *euro*.
2. noteikt, ka nosacījums par finansējuma apmēru, kas, ņemot vērā izmaksu un ieguvumu analīzē iegūto rezultātu, var būt līdz 85 procentiem no kopējām attiecināmajām izmaksām, ir attiecināms gan uz KF, gan ERAF finansējuma apmēru.
3. noteikt, ka 4.5.1.1. pasākumā pirms snieguma ietvara izpildes sasniedzamais iznākuma rādītājs ir 4,61 km, ņemot vērā, ka lielais projekts “Rīgas tramvaja infrastruktūras attīstība” (proj.nr. 4.5.1.1/16/I/002) ir pārtraukts.
4. noteikt, ka 4.5.1.1. pasākuma pirmās un otrās atlases kārtu ietvaros projekta iesniedzējs ir Daugavpils un Liepājas pilsētu pašvaldību kapitālsabiedrības, kuras sniedz sabiedriskā transporta pakalpojumus, izmantojot sliežu sabiedrisko transportu, un ar kurām ir noslēgti sabiedriskā transporta pakalpojumu sniegšanas līgumi, kas atbilst Eiropas Parlamenta un Padomes Regulas (EK) Nr. 1370/2007[[12]](#footnote-12) (turpmāk – Regula Nr. 1370/2007) nosacījumiem.
5. noteikt, ka 4.5.1.1. pasākuma trešās atlases kārtas ietvaros projekta iesniedzējs ir akciju sabiedrība “Pasažieru vilciens”, kura sniedz sabiedriskā transporta pakalpojumus reģionālās nozīmes maršrutos pa dzelzceļu, un ar kuru ir noslēgts sabiedriskā transporta pakalpojumu līgums par sabiedriskā transporta pakalpojumu sniegšanu reģionālās nozīmes maršrutos pa dzelzceļu atbilstoši Regulas Nr. 1370/2007 5.panta 2.punktā minētajiem nosacījumiem.
6. noteikt, ka 4.5.1.1. pasākuma pirmās un otrās atlases kārtu ietvaros sadarbības partneris var būt tikai tā pašvaldība, kas ir projekta iesniedzēja kapitāldaļu turētāja, un pašvaldība iesaistās projekta īstenošanā ar tās valdījumā vai īpašumā esošu nekustamo īpašumu, ar projektu saistītas dokumentācijas izstrādi vai nodrošina izbūvētās infrastruktūras ekspluatāciju un uzturēšanu pēc projekta īstenošanas. 4.5.1.1.pasākuma pirmajā atlases kārtā sadarbības partneris var iesaistīties projektā ar finansējumu, savukārt 4.5.1.1.pasākuma otrajā atlases kārtā sadarbības partneris nevar iesaistīties projektā ar finansējumu.
7. noteikt, ka 4.5.1.1. pasākuma trešās atlases kārtas ietvaros sadarbības partneris ir valsts sabiedrība ar ierobežotu atbildību “Autotransporta direkcija”. Sadarbības partneris iesaistās projekta īstenošanā atbilstoši sabiedriskā transporta pakalpojumu pasūtījuma līguma par sabiedriskā transporta pakalpojumu sniegšanu reģionālās nozīmes maršrutos pa dzelzceļu nosacījumiem, pārņemot īpašumtiesības uz pamatlīdzekļiem, kas projekta ietvaros iegādāti par publiskajiem līdzekļiem, lai nodrošinātu sabiedriskā transporta pakalpojumus reģionālās nozīmes maršrutos pa dzelzceļu līdzvērtīgā apjomā, ja pēc 2024.gada 31.decembra līgums ar akciju sabiedrību “Pasažieru vilciens” par sabiedriskā transporta pakalpojumu reģionālās nozīmes maršrutos pa dzelzceļu sniegšanas netiks pagarināts atbilstoši Regulas Nr. 1370/2007 4. pantam vai akciju sabiedrībai “Pasažieru vilciens” netiks piešķirtas no jauna tiesības sniegt sabiedriskā transporta pakalpojumus reģionālās nozīmes maršrutos pa dzelzceļu atbilstoši Regulas Nr. 1370/2007 5.pantā minētajiem nosacījumiem. 4.5.1.1. pasākuma trešās atlases kārtas ietvaros kārtību, kādā tiek pārņemtas īpašumtiesības uz pamatlīdzekļiem, kas projekta ietvaros iegādāti par publiskajiem līdzekļiem, ir plānots iekļaut līgumā par sabiedriskā transporta pakalpojumu sniegšanu reģionālās nozīmes maršrutos pa dzelzceļu nosacījumiem, tādēļ nav paredzēts slēgt atsevišķu sadarbības līgumu par elektrovilcienu vagonu iegādes projekta īstenošanu. Projekta iesniedzējam ir jāiesniedz aktualizētais līgums par sabiedriskā transporta pakalpojumu sniegšanu reģionālās nozīmes maršrutos pa dzelzceļu kopā ar projekta iesnieguma dokumentāciju, lai varētu izvērtēt projekta pieteikuma atbilstību projektu iesniegumu vērtēšanas kritērijiem.
8. noteikt, ka 4.5.1.1. pasākuma pirmās un otrās atlases kārtu ietvaros projekta iesniedzējs un sadarbības partneris līdz līguma noslēgšanai par projekta īstenošanu iesniedz sadarbības iestādē ar sadarbības partneri noslēgtu sadarbības līgumu, kur iekļauta kārtība, kādā tiek paredzēta projekta ietvaros par publiskajiem līdzekļiem iegādāto pamatlīdzekļu nodošana pašvaldībai turpmākai sabiedriskā transporta pakalpojumu sniegšanai.
9. noteikt, ka 4.5.1.1. pasākuma pirmās un otrās atlases kārtas ietvaros atbalstāmās darbības ir tramvaju maršrutu tīklu attīstība, tai skaitā esošo līniju pagarināšana, pārbūve, kā arī jaunu tramvaju līniju infrastruktūras būvniecība un ritošā sastāva iegāde. Atbalstāmās darbības 4.5.1.1. pasākuma pirmajā un otrajā atlases kārtā ir precizētas atbilstoši MK 03.12.2019. sēdē[[13]](#footnote-13) apstiprinātajiem grozījumiem darbības programmā “Izaugsme un nodarbinātība” (prot. Nr.56, 15.§). Precizējumi 4.5.1.1. pasākuma pirmās un otrās atlases kārtas ietvaros atbalstāmajās darbībās ir veikti atbilstoši Būvniecības likuma terminoloģijai.
10. noteikt, ka 4.5.1.1. pasākuma trešās atlases kārtas ietvaros atbalstāmā darbība ir dzelzceļa pasažieru apkalpošanai paredzētā elektrovilcienu ritošā sastāva iegāde. Trešās atlases kārtas ietvaros tiešās attiecināmās izmaksas ir pasažieru pārvadājumiem nepieciešamā ritošā sastāva (elektrovilcienu) iegādes izmaksas. Trešās atlases kārtas ietvaros izmaksas ir attiecināmas no 2014.gada 1.janvāra.
11. noteikt, ka iespēja finansējuma saņēmējam attiecināt pievienotās vērtības nodokļa izmaksas uz projekta tiešo attiecināmo izmaksu pozīcijām, ja izmaksas nav atgūstamas nodokļu politiku reglamentējošos normatīvajos aktos noteiktajā kārtībā, attiecas arī uz 4.5.1.1. pasākuma trešo atlases kārtu.
12. noteikt, ka MK noteikumu Nr. 281 20.1.apakšpunktā minētās atbalstāmās darbības, 21.punktā noteiktās tiešās attiecināmās izmaksas, 27.punktā noteiktie izmaksu ierobežojumi un attiecināmības periods ir attiecināmi gan uz pirmo, gan otro atlases kārtu.
13. noteikt, ka nosacījums par neattiecināmajām izmaksām ir attiecināms tikai 4.5.1.1. pasākuma pirmās un otrās atlases kārtas ietvaros. Ņemot vērā, ka 4.5.1.1. pasākuma trešajā atlases kārtā projekta izmaksas paredzēts finansēt tikai no valsts budžeta, neattiecināmās izmaksas netiek paredzētas.
14. noteikt, ka finansējuma saņēmēja pienākums uzkrāt datus par sabiedriskā transporta vienību un pieturvietu skaitu, kur Kohēzijas fonda un Eiropas Reģionālās attīstības fonda ieguldījumu rezultātā ir nodrošināta vides un informācijas pieejamība, ir attiecināms visu 4.5.1.1. pasākuma atlases kārtu ietvaros.
15. noteikt, ka nosacījums, ka sadarbības partneris var projekta īstenošanai paredzēt valsts budžeta dotāciju, ir attiecināms tikai 4.5.1.1. pasākuma pirmās atlases kārtas ietvaros, tādējādi nodrošinot, ka 4.5.1.1. pasākuma otrās atlases kārtas projektu īstenošana neradīs papildu valsts budžeta izdevumus.
16. noteikt, ka MK noteikumu Nr. 281 30.punktā minētā iespēja finansējuma saņēmējam saņemt avansa maksājumus ir attiecināma tikai 4.5.1.1. pasākuma pirmās un otrās atlases kārtas ietvaros, jo trešajā atlases kārtā finansējuma saņēmējam ir plānots valsts budžeta priekšfinansējums.

*Komercdarbības atbalsta izvērtējums*Pasākuma ietvaros atbalstu paredzēts sniegt sabiedriskā pakalpojuma sniedzējiem (pasažieru pārvadājumu nodrošināšanai pilsētās un reģionālās nozīmes maršrutos), kuriem ir noslēgti sabiedrisko pakalpojumu nodrošināšanas līgumi, kas atbilst Regulā Nr.1370/2007 izvirzītajiem nosacījumiem.Finansējuma saņēmēji nodrošina, ka sabiedriskā transporta pakalpojumu sniegšanas līgumi ir saderīgi ar Regulas Nr. 1370/2007 4.pantā minētajiem nosacījumiem, un ka šo līgumu piešķiršanas un pagarināšanas (ja attiecināms) procedūrā ir ievēroti vienlīdzīgas attieksmes principi. Pieņemot lēmumu par sabiedrisko pakalpojumu līguma termiņa pagarināšanu par 50%, jāņem vērā šādi apsvērumi: sabiedrisko pakalpojumu līgumā jāparedz, ka pakalpojumu sniedzējam jāiegulda līdzekļi aktīvos, piemēram, ritošajā sastāvā, tehniskās apkopes iekārtās vai infrastruktūrā, kuru amortizācijas periods ir ārkārtīgi ilgs. Kompetentā iestāde par līguma termiņa pagarināšanu izlems pirms jauna līguma slēgšanas tiesību piešķiršanas. Ja par termiņa pagarināšanu jāizlemj līguma darbības laikā, jo paredzētie ieguldījumi jaunā ritošajā sastāvā nav veikti līguma termiņa sākumā, bet, piemēram, tehnisku iemeslu dēļ, vēlākā laikposmā, šādu iespēju skaidri norāda konkursa dokumentācijā un pienācīgi atspoguļo kompensācijas noteikumos. Kopējais līguma termiņa pagarinājums nekādā gadījumā nedrīkst pārsniegt 50% no termiņa ilguma, kas noteikts Regulas Nr. 1370/2007 4. panta 4. punktā. Savukārt, ar pakalpojumu sniedzēja ieguldījumiem aktīvos tiek saprasti tādi pakalpojumu sniedzēja ieguldījumi, kurus tas ir veicis no tādiem resursiem, kas nav saistīti ar atbalstu no publiskiem resursiem, bet ir privāti, piemēram, aizņēmums uz komerciāliem nosacījumiem, uzņēmuma pašu līdzekļi.Finansējums elektrovilcienu iegādei tiks piešķirts esošā Pārvadājuma pasūtījuma līguma ietvaros. Pārvadājuma pasūtījuma līgums ir noslēgts un visas kompensācijas izmaksas ir aprēķinātas, ievērojot Regulas Nr. 1370/2007 nosacījumus. Atbilstoši spēkā esošajā līgumā par sabiedriskā transporta pakalpojumu sniegšanu reģionālās nozīmes maršrutos pa dzelzceļu noteiktajam, nepiešķirot Pārvadātājam (akciju sabiedrība “Pasažieru vilciens”) no jauna tiesības sniegt sabiedriskā transporta pakalpojumus reģionālās nozīmes maršrutos pa dzelzceļu līdzvērtīgā apjomā, Pasūtītājs (valsts sabiedrība ar ierobežotu atbildību “Autotransporta direkcija”) veic nepieciešamās darbības, ievērojot normatīvajos aktos noteiktās procedūras, kas nodrošina, ka sabiedriskā transporta pakalpojumu reģionālās nozīmes maršrutos pa dzelzceļu līdzvērtīgā apjomā sniegšanai tiek piesaistīts cits pakalpojuma sniedzējs (operators) ar nosacījumu, ka tas pārņem īpašumtiesības uz jauno ritošo sastāvu un no tām izrietošās visas Pārvadātāja saistības (tiesības un pienākumus), kas ir attiecināmas uz jauna ritošā sastāva iegādi.Līdz ar to nepieciešams veikt attiecīgus grozījumus MK noteikumos, kuri paredz - ja sabiedriskā transporta pakalpojuma sniegšanas līguma darbības termiņš neietver MK noteikumos minēto termiņu par sasniegto rezultātu ilgtspēju pēc projekta pabeigšanas, projekta iesniedzējs nodrošina sabiedriskā transporta pakalpojuma sniegšanas līguma darbības termiņa pagarinājumu atbilstoši Regulas Nr. 1370/2007 4. panta nosacījumiem vai nodod iegādātos pamatlīdzekļus sadarbības partnerim (pašvaldībai vai valsts sabiedrībai ar ierobežotu atbildību “Autotransporta direkcija”).Ņemot vērā minēto, MK noteikumu projekts paredz:1. noteikt, ja sabiedriskā transporta pakalpojuma sniegšanas līguma darbības termiņš ir īsāks par sasniegto rezultātu ilgtspējas termiņu, finansējuma saņēmējs nodrošina, ka sabiedriskā transporta pakalpojuma sniedzējs, kuram ir līgums ar pašvaldību vai valsts sabiedrību ar ierobežotu atbildību “Autotransporta direkcija”:
* pagarina līguma darbības termiņu atbilstoši Regulas Nr. 1370/2007 4. panta nosacījumiem (ja attiecināms), vai
* pašvaldība vai valsts sabiedrība ar ierobežotu atbildību “Autotransporta direkcija” nodrošina sabiedriskā transporta pakalpojumu pieejamību, izmantojot projekta ietvaros iegādātos pamatlīdzekļus.
1. noteikt, ja sabiedriskā transporta pakalpojuma sniegšanas līguma darbības termiņš ir īsāks par sasniegto rezultātu ilgtspējas termiņu, finansējuma saņēmējs nodrošina, ka sabiedriskā transporta pakalpojuma sniedzējs nodod iegādātos pamatlīdzekļus pašvaldībai vai valsts sabiedrībai ar ierobežotu atbildību “Autotransporta direkcija”.

*4.5.1.1. pasākumā plānoto projektu īstenošanas termiņš*4.5.1.1.pasākuma otrās atlases kārtas ietvaros plānotos Daugavpils un Liepājas tramvaju infrastruktūras attīstības projektus ir plānots pabeigt indikatīvi līdz 2023.gada 3.ceturksnim. 4.5.1.1.pasākuma trešās atlases kārtas ietvaros plānotā lielā projekta “Rīgas un Pierīgas pasažieru pārvadājumu nodrošināšanai nepieciešamo elektrovilcienu iegāde” darbības turpināsies līdz 2023.gadam. MK noteikumu projekts paredz noteikt, ka 4.5.1.1. pasākuma ietvaros projektus īsteno ne ilgāk kā līdz 2023.gada 31.decembrim, tādējādi mazinot projektu darbību ieviešanas aizkavēšanās risku. 4.5.1.1.pasākuma projektu īstenošanas beigu termiņš ir noteikts, ievērojot Eiropas Parlamenta un Padomes Regulas Nr.1303/2013[[14]](#footnote-14) 65.panta 2.punktā noteikto izdevumu attiecināmības beigu termiņu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Centrālā finanšu un līgumu aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pasākuma mērķa teritoriju iedzīvotāji, kuri izmanto sliežu transportu. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības, līdz ar to netiek radīts papildu administratīvais slogs. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Tiesību akta projekta apstiprināšanas gadījumā tiks īstenoti projekti, kas, ņemot vērā to specifiku, samazinās siltumnīcefekta gāzu emisijas un enerģijas patēriņu, dodot ieguldījumu Latvijai obligātā enerģijas ietaupījumu mērķa sasniegšanā un Latvijas energoatkarības mazināšanā. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.g. | Turpmākie trīs gadi (*euro*) |
| 2021.g | 2022.g. | 2023.g. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. **Budžeta ieņēmumi:** | 0 | 340 000 | 0 | 9 309 361 | 0 | 94 793 698 | 11 734 687 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 340 000 | 0 | 9 309 361 | 0 | 94 793 698 | 11 734 687 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. **Budžeta izdevumi:** | 0 | 340 000 | 0 | 11 030 120 | 0 | 130 069 255 | 14 315 825 |
| 2.1. valsts pamatbudžets | 0 | 340 000 | 0 | 11 030 120 | 0 | 130 069 255 | 14 315 825 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. **Finansiālā ietekme:** | 0 | 0 | 0 | -1 720 759 | 0 | -35 275 557 | -2 581 138 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | 0 | 0 | 0 | +1 720 759 | 0 | +35 275 557 | +2 581 138 |
| 5. Precizēta finansiālā ietekme: | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | MK noteikumu projektam ir ietekme uz valsts budžetu, un tā ir saistīta ar 20 000 000 *euro* KF finansējuma piešķiršanu Daugavpils un Liepājas tramvaju infrastruktūras attīstības projektu īstenošanai 4.5.1.1.pasākuma otrās projektu iesniegumu atlases kārtas ietvaros, kā arī 114 211 073 *euro* ES fondu finansējuma un 46 998 227 *euro* valsts budžeta finansējuma piešķiršanu elektrovilcienu vagonu iegādes projekta īstenošanai 4.5.1.1.pasākuma trešās projektu iesniegumu atlases kārtas ietvaros.Kopējais indikatīvais finansējuma sadalījums pa gadiem 4.5.1.1.pasākuma otrās un trešās projektu iesniegumu atlases kārtas ietvaros ir šāds:2019.gadā – 25 454 100 *euro*, t.sk. ES fondu finansējums 18 033 327 *euro* un valsts budžeta finansējums 7 420 773 *euro*;2020.gadā – 340 000 *euro*, t.sk. ES fondu finansējums 340 000 *euro* un valsts budžeta finansējums 0 *euro;*2021.gadā – 11 030 120 *euro*, t.sk. ES fondu finansējums 9 309 361 *euro* un valsts budžeta finansējums 1 720 759 *euro;*2022.gadā – 130 069 255 *euro*, t.sk. ES fondu finansējums 94 793 698 *euro* un valsts budžeta finansējums 35 275 557 *euro*;2023.gadā – 14 315 825 *euro*, t.sk. ES fondu finansējums 11 734 687 *euro* un valsts budžeta finansējums 2 581 138 *euro*.Budžeta ieņēmumi saskaņā ar vidēja termiņa budžeta ietvaru ir:* elektrovilcienu vagonu iegādes projekta finansēšanai paredzētie līdzekļi, kas atbilstoši MK 2019.gada 23.jūlija rīkojuma Nr. 385 2.punktam (prot. Nr.33, 84.§) līdz šim tika plānoti valsts budžeta apakšprogrammā 31.09.00 "Dotācija jauno elektrovilcienu projektam". Ievērojot FM 13.septembra informatīvajā ziņojumā minēto, pēc elektrovilcienu vagonu iegādes projekta apstiprināšanas finansējums šim projektam nodrošināms no 74.resora budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” (80.00.00 programma) finansējuma.
* Daugavpils un Liepājas tramvaju infrastruktūras attīstības projektu īstenošanai nepieciešamais KF finansējums.

Budžeta izdevumi ir projektu ieviešanai nepieciešamie līdzekļi, tai skaitā valsts budžeta finansējums elektrovilcienu vagonu iegādes projekta finansēšanai no budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.Atbilstoši SM 8.oktobra informatīvajā ziņojumā noteiktajam papildu projektu īstenošanai Daugavpilī un Liepājā nav pieejama valsts budžeta dotācija, nodrošinot, ka projektu īstenošana Daugavpilī un Liepājā nerada papildu valsts budžeta izdevumus.Finansējuma sadalījums pa gadiem norādīts indikatīvi un var tikt precizēts. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts neietekmē amata vietu skaita izmaiņas. |
| 8. Cita informācija | Elektrovilcienu vagonu iegādes projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74.resora “Gadskārtējā valsts budžeta izpildes procesā pārdalāmais finansējums” valsts budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ar noteikumu projektā ierosinātajiem grozījumiem MK noteikumos Nr. 281 ir saistīti tiesību aktu projekti:1. Grozījumi Ministru kabineta 2016. gada 15. marta noteikumos Nr. 160 “Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi”;
2. Grozījumi Ministru kabineta 2017. gada 7. marta noteikumos Nr. 135 “Darbības programmas "Izaugsme un nodarbinātība" 4.3.1. specifiskā atbalsta mērķa "Veicināt energoefektivitāti un vietējo AER izmantošanu centralizētajā siltumapgādē" pirmās projektu iesniegumu atlases kārtas īstenošanas noteikumi”. Tiesību akta projekts ir izsludināts Valsts sekretāru sanāksmē 2020.gada 6.februārī (prot.Nr.6, 5.§);
3. Grozījumi Ministru kabineta 2017. gada 22. augusta noteikumos Nr. 495 “Darbības programmas "Izaugsme un nodarbinātība" 4.3.1. specifiskā atbalsta mērķa "Veicināt energoefektivitāti un vietējo AER izmantošanu centralizētajā siltumapgādē" otrās projektu iesniegumu atlases kārtas īstenošanas noteikumi”. Tiesību akta projekts ir izsludināts Valsts sekretāru sanāksmē 2020.gada 6.februārī (prot.Nr.6, 6.§);
4. Grozījumi Ministru kabineta 2015. gada 3. novembra noteikumos Nr. 637 “Darbības programmas "Izaugsme un nodarbinātība" 4.4.1. specifiskā atbalsta mērķa "Attīstīt ETL uzlādes infrastruktūru Latvijā" īstenošanas noteikumi”. Grozījumus plānots izsludināt Valsts sekretāru sanāksmē 2020.gada martā;
5. Ministru kabineta noteikumu projekts “Par Ministru kabineta 2016. gada 22. marta noteikumu Nr. 173 "Darbības programmas "Izaugsme un nodarbinātība" 6.1.4. specifiskā atbalsta mērķa "Pilsētu infrastruktūras sasaiste ar TEN-T tīklu" 6.1.4.1. pasākuma "Rīgas ostas un Rīgas pilsētas integrēšana TEN-T tīklā" īstenošanas noteikumi" atzīšanu par spēku zaudējušiem”. Tiesību akta projekts ir izsludināts Valsts sekretāru sanāksmē 2020.gada 16.janvārī (prot.Nr.3, 9.§).
 |
| 2. | Atbildīgā institūcija | Satiksmes ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes Regula (EK) Nr. 1370/2007 (2007. gada 23. oktobris) par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr. 1191/69 un Padomes Regulu (EEK) Nr. 1107/70. |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Pamatojoties uz Eiropas Parlamenta un Padomes Regulas (EK) Nr. 1370/2007 (2007. gada 23. oktobris) par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr. 1191/69 un Padomes Regulu (EEK) Nr. 1107/70, 9.panta 1.daļu, finansējums plānotajām atbalstāmajām darbībām ir kvalificējams kā komercdarbības atbalsts un ir atbrīvots no paziņojuma sniegšanas Eiropas Komisijai. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes Regula (EK) Nr. 1370/2007 (2007. gada 23. oktobris) par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr. 1191/69 un Padomes Regulu (EEK) Nr. 1107/70. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes Regulas (EK) Nr. 1370/2007 4.pantā minētie nosacījumi. | MK noteikumu projekta 13.2.apakšpunkts un 29.1.1 apakšpunkts. | Vienība tiek ieviesta pilnībā. | Netiek paredzētas stingrākas prasības. |
| Eiropas Parlamenta un Padomes Regulas (EK) Nr. 1370/2007 4.pantā un 5.pantā minētie nosacījumi. | MK noteikumu projekta 16.2.apakšpunkts | Vienība tiek ieviesta pilnībā. | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Nav | Nav | Nav |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai ir dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” par projekta izstrādi ir informēti sabiedrības pārstāvji, ievietojot paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē [www.sam.gov.lv](http://www.sam.gov.lv) un Ministru kabineta tīmekļa vietnē [www.mk.gov.lv](http://www.mk.gov.lv). |
| 3. | Sabiedrības līdzdalības rezultāti | Tiks papildināts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Centrālā finanšu un līgumu aģentūra |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iesniedzējs:

Satiksmes ministrs T. Linkaits

Vīza:

Valsts sekretāre I.Stepanova

1. Eiropas Savienības struktūrfondu un Kohēzijas fonda vadības likums. Latvijas Vēstnesis, 33, 23.02.2007. [↑](#footnote-ref-1)
2. Ministru kabineta 2019. gada 13. septembra protokols Nr. 41 "Ministru kabineta ārkārtas sēdes protokols". Latvijas Vēstnesis, 190, 18.09.2019. [↑](#footnote-ref-2)
3. Ministru kabineta 2019. gada 11. oktobra protokols Nr. 47 "Ministru kabineta ārkārtas sēdes protokols". Latvijas Vēstnesis, 209, 15.10.2019. [↑](#footnote-ref-3)
4. Ministru kabineta 2019. gada 3. decembra protokols Nr. 56 "Ministru kabineta sēdes protokols". Latvijas Vēstnesis, 249, 11.12.2019. [↑](#footnote-ref-4)
5. Ministru kabineta 2016. gada 3. maija noteikumi Nr. 281 "Darbības programmas "Izaugsme un nodarbinātība" 4.5.1. specifiskā atbalsta mērķa "Attīstīt videi draudzīgu sabiedriskā transporta infrastruktūru" 4.5.1.1. pasākuma "Attīstīt videi draudzīgu sabiedriskā transporta infrastruktūru (sliežu transporta)" īstenošanas noteikumi". Latvijas Vēstnesis, 89, 10.05.2016. [↑](#footnote-ref-5)
6. <http://tap.mk.gov.lv/doc/2016_05/SMAnot_SAM4511_19042016.795.doc> [↑](#footnote-ref-6)
7. Ministru kabineta 2019. gada 25. jūnija protokols Nr. 30 "Ministru kabineta sēdes protokols". Latvijas Vēstnesis, 129, 28.06.2019. [↑](#footnote-ref-7)
8. Ministru kabineta 2019. gada 16. jūlija protokols Nr. 33 "Ministru kabineta sēdes protokols". Latvijas Vēstnesis, 148, 23.07.2019. [↑](#footnote-ref-8)
9. Ministru kabineta 2019. gada 23. jūlija rīkojums Nr. 385 "Par Satiksmes ministrijas ilgtermiņa saistībām jauno elektrovilcienu projekta īstenošanai". Latvijas Vēstnesis, 150, 25.07.2019. [↑](#footnote-ref-9)
10. Ministru kabineta 2019. gada 8. oktobra protokols Nr. 46 "Ministru kabineta sēdes protokols". Latvijas Vēstnesis, 208, 14.10.2019. [↑](#footnote-ref-10)
11. Eiropas Parlamenta un Padomes Regula (EK) Nr. 1371/2007 (2007. gada 23. oktobris) par dzelzceļa pasažieru tiesībām un pienākumiem (OV L 315, 3.12.2007., 14. lpp.). [↑](#footnote-ref-11)
12. Eiropas Parlamenta un Padomes Regula (EK) Nr. 1370/2007 (2007. gada 23. oktobris) par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr. 1191/69 un Padomes Regulu (EEK) Nr. 1107/70 (OV L 315, 3.12.2007., 1. lpp.). [↑](#footnote-ref-12)
13. Ministru kabineta 2019. gada 3. decembra protokols Nr. 56 "Ministru kabineta sēdes protokols". Latvijas Vēstnesis, 249, 11.12.2019. [↑](#footnote-ref-13)
14. Eiropas Parlamenta un Padomes Regula (ES) Nr. 1303/2013 (2013. gada 17. decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (OV L 347, 20.12.2013., 320. lpp). [↑](#footnote-ref-14)